text: Mand anholdt for brandstiftelse på tankstation
  13 september 2014 kl. 07.53
  En 31-årig mand er anholdt for at sætte ild til en scooter, der stod parkeret på en tankstation i Aabenraa.
  Klokken 08.18 lørdag morgen satte en 31-årig mand ild til en scooter, som stod parkeret på en tankstation på Skibbroen i Aabenraa.
  - Han stak ild til en knallert, der stod parkeret op ad et skur med 30 gasflasker. Vi kunne anholde ham umiddelbart efter branden opstod, siger vagthavende til Syd- og Sønderjyllands Politi til TV SYD.
  Ilden nåede ikke at brede sig til hverken gasflasker eller benzinstanderne. Og ingen personer er kommet til skade.
  Manden er sigtet for brandstiftelse og skal fremstilles i grundlovsforhør senere i løbet af lørdagen.
  Kl. 0818 brandstiftelse Statoil, Skibbroen, Åbenrå. Mand stak ild til knallert der stod op af skur med gasflasker. Gm fremstilles #politidk
  
  